**HOTĂRÂRE**

**privind aprobarea studiului de oportunitate, modalității de atribuire a contractului de delegare, a contractului de delegare, a Regulamentului și Caietului de sarcini pentru efectuarea serviciului de transport public local de persoane prin curse regulate la nivelul tuturor membrilor Asociației de Dezvoltare Intercomunitară Transregio**

Având în vedere Nota de fundamentare nr. \_\_\_\_/\_\_\_\_\_\_\_\_\_\_\_\_ prin care se propune Adunării Generale a Asociaților A.D.I. Transregio aprobarea studiului de oportunitate, modalității de atribuire a contractului de delegare, a contractului de delegare, a Regulamentului și a Caietului de sarcini pentru efectuarea serviciului de transport public local de persoane prin curse regulate la nivelul tuturor membrilor Asociației de Dezvoltare Intercomunitară Transregio ,

În conformitate cu prevederile:

* Regulamentul (CE) al Parlamentului European și Consiliului nr. 1370/2007;
* Legii nr. 51/2006, privind serviciile comunitare de utilităţi publice, modificată şi completată;
* Legii nr. 92/2007 privind serviciile publice de transport persoane în unităţile administrativ-teritoriale ;
* Ordinului nr. 972/2007, pentru aprobarea Regulamentului-cadru pentru efectuarea transportului public local şi a Caietului de sarcini-cadru al serviciilor de transport public local;

În baza prevederilor art. 16 alin.(3) litera a) din Statutul Asociației de Devoltare Intercomunitară Transregio,

**ADUNAREA GENERALĂ A ASOCIAŢIEI**

**hotărăşte:**

**Art.1.** Se aprobă, începând cu data de 01.05.2025,încetarea contractului de delegare nr. 124/30.06.2022 al serviciului de transport public local de persoane prin curse regulate la nivelul comunei Hidișelu de Sus, conform actului adițional cuprins în anexa 1.

**Art.2** Se aprobă studiul de oportunitate pentru delegarea gestiunii serviciului  de transport public local prin curse regulate la nivelul tuturor membrilor Asociației de Dezvoltare Intercomunitară Transregio, conform Anexei 2.

**Art.3.** Se aprobă, începând cu data de 01.05.2025, delegarea serviciului  de transport public local prin curse regulate, la nivelul tuturor membrilor Asociației de Dezvoltare Intercomunitară Transregio, în modalitatea gestiunii directe, prin atribuirea directă, către Oradea Transport Local SA.

**Art.4.** Se aprobăatribuirea directă către Oradea Transport Local SA a serviciului de transport public local prin curse regulate, la nivelul tuturor memebrilor Asociației de Dezvoltare Intercomunitară Transregio, în baza contractului de delegare prevăzut la art.5 din prezenta hotărâre.

**Art.5.** Se aprobă contractul de delegare de gestiune al serviciului de transport public local  prin curse regulate, care va sta la baza atribuirii directe, conform Anexei 3 la prezenta hotărâre.

**Art.6.** Se aprobăCaietul de sarcini al serviciului de transport public local prin curse regulate, conform Anexei 4 la prezenta hotărâre.

**Art.7.** Se aprobă, începând cu data de 01.05.2025, practicarea tarifelor de călătorie la serviciul de transport public local prin curse regulate prevăzute în anexa 6 la contractul de delegare.

**Art.8.** Se aprobăRegulamentul pentru efectuarea serviciului de transport public local  prin curse regulate, conform Anexei 5 la prezenta hotărâre.

**Art.9.** Se aprobă atribuirea către Oradea Transport Local S.A. a licențelor de traseu pentru cursele regulate, în conformitate cu programul de transport (anexa 2 la contractul de delegare).

**Art.10.** Se aprobă mandatarea directorului executiv al A.D.I. Transregio pentru a semna în numele şi pe seama Asociației:

-  Contractul de delegare al gestiunii serviciului de transport public local prin curse regulate ;

- Licențele de traseu eliberate în conformitate cu programul de transport.

**Art.11.** Cu ducerea la îndeplinire a prezentei hotărâri se însărcinează aparatul tehnic-operațional din cadrul A.D.I. Transregio.

**Art.12.** Prezenta hotărâre se comunică:

- membrilor asociaţi din cadrul Asociatiei de Dezvoltare IntercomunitarăTransregio;

- Oradea Transport Local SA.

Preşedintele A.D.I. *TRANSREGIO*,

**FLORIN BIRTA**

**Nr. \_\_\_\_/\_\_\_\_\_\_\_\_\_\_\_.**

Adoptată cu ***unanimitate*** de voturi (voturi ***pentru \_\_,***  ***abţineri \_\_,***  ***împotriva\_\_***).